Σέδουσα Λέσβου

Η Σέδουσα ή Σιδούσα είναι βραχονησίδα - ύφαλος στην περιοχή του Σιγρίου, το δυτικότερο άκρο της νήσου Λέσβου. Αλλά είναι περισσότερο γνωστή ως Καβαλούρος, όνομα που πιθανώς πήρε λόγω του ιδιόμορφου σχήματος που έχει. Βορειοανατολικά της είναι η νησίδα Μεγαλονήσι, ανατολικά το Σκορδονήσι και το ακρωτήριο Μπουρούνι ενώ νοτιοανατολικά το ακρωτήριο Σαρατσίνα.

Είναι σχετικά ψηλό νησί για το μέγεθός του και έχει απότομους γκρεμούς και σπηλιές. Η περιοχή γύρω από τη Σεδούσα είναι πάντα ένας καλός ψαρότοπος, αλλά χρειάζεται ιδιαίτερη προσοχή, γιατί υπάρχουν πολλές ξέρες και αβαθή, ενώ η περιοχή συχνά έχει ισχυρούς ανέμους, τόσο από βόρειες κατευθύνσεις, όσο και από νότιες. Αποτέλεσμα μιας τέτοιας απερισκεψίας ήταν το 2002 να ναυαγήσει ένα ουκρανικό ιστιοφόρο και να "τοποθετηθεί" σε μία από τις ξέρες της περιοχής.

Γενικά, είναι άγονο αλλά φυτρώνει αυτοφυές εποχιακό σπανάκι. Αποτελεί έναν από τους κυριότερους καταδυτικούς προορισμούς της Περιφέρειας Βορείου Αιγαίου.

 Παραπομπές 

Κατηγορία:Λέσβος